text: Дали Арсенал ще загуби от Лудогорец? - Будна Варна
  Начало » Спорт » Дали Арсенал ще загуби от Лудогорец?
  Дали Арсенал ще загуби от Лудогорец?
  Лудогорец се изправя пред едно от най-големите си предизвикателства.
  Самият Венгер е уверен в успеха на лондончани срещу Лудогорец.
  Българският шампион гостува на Арсенал в мач от група "А" на Шампионската лига. Срещата се явява първа за български отбор срещу "артилеристите".
  Арсенал – Лудогорец на живо
  Очаква се Георги Дерменджиев да не прави никакви промени по състава и да пусне тази формация, която използва в последния кръг на Първа лига срещу Пирин (3:1). Тази единадесеторка се появи на терена и в двата предишни двубоя от група А на Шампионската лига с ПСЖ (1:3) и Базел (1:1).
  На вратата ще е Стоянов, а пред него Минев, Моци, Паломино и Натанаел. Пред тях ще са капитанът Дяков и Анисе, а играта ще връзва Марселиньо. По крилата ще нападат Мисиджан и Вандерсон, а на върха на атаката ще е Кафу.
  Самият Дерменджиев обяви преди мача, че мениджърът на Арсенал Арсен Венгер няма да допусне тимът му да подцени Лудогорец.
  "Арсенал е един изключително добър отбор, аз страшно много уважавам мениджъра Арсен Венгер. 20 години е свързано неговото име с Арсенал, постигнал е всичко с отбора. Ние ще излезем и ще играем това, което правим и в другите мачове", заяви Дерменджиев преди мача.
  Арсен Венгер се очаква да започне на вратата отново с колумбиеца Давид Оспина, който е втори негов избор за този пост. В предишните две срещи от групата бившият страж на Ница се представи отлично и френският специалист за пореден път показва, че има доверие в него.
  66-годишният специалист също така реши да ротира и крайните си защитници и по всичко личи, че Киърън Гибс ще получи шанс за изява вместо Начо Монреал.
  Алекс Окслейд-Чембърлейн напира за титулярно място, след като дори публично заяви, че иска игрово време. Най-вероятно ще получи такова, като ще заеме мястото на един измежду Айоби, Санчес или Уолкът.
  Двубоят идва прекалено рано за Рамзи и Жиру, които пропускат срещата. Със сигурност в сблъсъка няма да участват Чуба Акпом, Пер Мертезакер, Дани Уелбек и вече споменатият уелски национал Аарън Рамзи.